Μίλεβα Φιλίποβιτς

Η Μίλεβα Γιοβάνοβα Φιλίποβιτς (κυριλ. Милева Филиповић, το γένος Κάλεζιτς, 4 Σεπτεμβρίου 1938, Σπουτς, Ντανίλοβγκραντ - 11 Ιουλίου 2020, Ποντγκόριτσα) ήταν Μαυροβούνια κοινωνιολόγος και καθηγήτρια Νομικής στο Πανεπιστήμιο του Μαυροβουνίου, όπου προσπάθησε ανεπιτυχώς να ιδρύσει Τμήμα Σπουδών Φύλου.

 Βιογραφία 
Η Μίλεβα Κάλεζιτς γεννήθηκε στις 4 Σεπτεμβρίου 1938 στο Σπουτς. Αποφοίτησε από το Τμήμα Κοινωνιολογίας της Σχολής Πολιτικών Επιστημών του Πανεπιστημίου του Βελιγραδίου το 1973 και στη συνέχεια έλαβε το μεταπτυχιακό της το 1976. Παρέμεινε στη Γαλλία και το 1983, της απονεμήθηκε το διδακτορικό της από την École normale supérieure, όπου την εποπτευόταν εν μέρει ο Λουί Αλτουσέρ. Από το 1974 εργάστηκε στο Πανεπιστήμιο του Μαυροβουνίου (τότε Πανεπιστήμιο του Τίτογκραντ) ως επίκουρη καθηγήτρια, στη συνέχεια ως αναπληρώτρια καθηγήτρια από το 1995 και τΤο 1998 προήχθη σε τακτική καθηγήτρια στη Νομική Σχολή του Πανεπιστημίου του Μαυροβουνίου, όπου εργάστηκε μέχρι τη συνταξιοδότησή της το 2004. Προσπάθησε ανεπιτυχώς να δημιουργήσει ένα πρόγραμμα Γυναικείων Σπουδών στο πανεπιστήμιο.  

Πέθανε στις 11 Ιουλίου 2020 στην Ποντγκόριτσα και ετάφη στο νεκροταφείο στην Ντόμπρσκα Ζούπα, ένα χωριό στο νότιο Μαυροβούνιο, στον δήμο Τσετίνιε.

 Έρευνα 
Η Φιλίποβιτς εργάστηκε σε κοινωνιολογική, στρουκτουραλιστική και γνωσιολογική έρευνα.  Το ενδιαφέρον της για τις Σπουδές Φύλου και τον φεμινισμό επιταχύνθηκε γύρω στο 2000. Της πιστώνεται ότι εισήγαγε την έννοια του φύλου στον ακαδημαϊκό λόγο του Μαυροβουνίου. Χαρακτηρίστηκε ως «εξέχουσα» θεωρητική κοινωνιολόγος στις Κοινωνικές Επιστήμες στη Νοτιοανατολική Ευρώπη και αναγνωρίζεται ως πρωτοπόρος και θεμελιώτρια των γυναικείων ακαδημαϊκών σπουδών στο Μαυροβούνιο.

Υπήρξε μέλος της Επιτροπής Νομικών και Πολιτικών Επιστημών και της Επιτροπής Φιλοσοφίας και Κοινωνιολογίας της Ακαδημίας Επιστημών και Τεχνών του Μαυροβουνίου (CANU) και συντάκτρια της Εγκυκλοπαίδεις του Μαυροβουνίου για τη θεματική περιοχή Κοινωνική και Κρατική Οργάνωση - Δίκαιο - Κοινωνιολογία.

Κατά τη δεκαετία του 2000 ήταν η μόνη ερευνήτρια που διερεύνησε τους ρόλους των γυναικών στο μετασοσιαλιστικό Μαυροβούνιο, όπου προέβαλε ότι η δεκαετία του '90 ήταν μια περίοδος, όπου τα δικαιώματα των γυναικών διαβρώθηκαν περαιτέρω στη χώρα.

Από το 2001 μετέφραζε γαλλικά έργα για τον εκδοτικό οίκο CID.

Με τη μελέτη «Η κοινωνική δύναμη των γυναικών στο Μαυροβούνιο» (2003), η Μίλεβα Φιλίποβιτς εισήγαγε τις έμφυλες προσεγγίσεις στον επιστημονικό λόγο του Μαυροβουνίου. Βάσισε την έρευνά της για την κατανομή της κοινωνικής εξουσίας κατά φύλο στο Μαυροβούνιο στη θεωρία της συμβολικής εξουσίας του Πιερ Μπουρντιέ. Η ανάλυσή της για την ασυμμετρία της κοινωνικής δύναμης μεταξύ ανδρών και γυναικών βασιζόταν στις αναλυτικές έννοιες του habitus και της συμβολικής βίας. 

 Επιλεγμένα έργα 

 Radnička klasa i oslobođenje žena (1979)
 Istorijski materijalizam i strukturalizam u sociološkoj misli (1984)
 Uvod u opštu sociologiju (1995)
 Uvod u opštu sociologiju (1998)
 Društvena moć žena u Crnoj Gori (2003)

 Προσωπική ζωή 
Η Φιλίποβιτς είχε τρεις γιους: τον Βλαντιμίρ, τον Νεμπόισα και τον Σλόμπονταν.

 Παραπομπές 

Κατηγορία:Επιστήμονες
Κατηγορία:Κοινωνιολόγοι
Κατηγορία:Φεμινιστές
Κατηγορία:Απόφοιτοι του Πανεπιστημίου του Βελιγραδίου